...ਹ ਕਰਾਰ ਇੱਕ ਨਵੇਂ ਰੂਪ ਵਿੱਚ ਜਾਰੀ ਹੈ। ਜਿਸ ਵਿੱਚ ਰਾਜਕੁਮਾਰ ਦੀਆਂ ਪਰਿਵਾਰਕ ਤਸਵੀਰਾਂ ਦਾ ਇੰਸਟਾਗ੍ਰਾਮ ਉੱਪਰ ਸਾਂਝਾ ਕੀਤਾ ਜਾਂਦਾ ਹੈ। ਇਸ ਨਾਲ ਦਰਸ਼ਕਾਂ  ਨੂੰ ਰਾਜ ਪਰਿਵਾਰ ਦੀ ਜ਼ਿੰਦਗੀ ਵਿੱਚ ਝਾਤ ਪਾਉਣ ਦਾ ਮੌਕਾ ਮਿਲਦਾ ਹੈ। ਹਾਲਾਂਕਿ ਇਹ ਤਸਵੀਰਾਂ ਕਈ ਵਾਰ ਸਟੇਜ ਕੀਤੀਆਂ ਹੋਈਆਂ ਲਗਦੀਆਂ ਹਨ।’

ਤਸਵੀਰਾਂ ਲਈ ਦੌੜ

ਹਾਲਾਂਕਿ ਡਿਜੀਟਲ ਖ਼ਬਰਾਂ ਦੇ ਵਧ ਰਹੇ ਦਬਦਬੇ ਨੇ ਉਨ੍ਹਾਂ ਦੇ ਸਬੰਧਾਂ ਨੂੰ ਵੀ ਬਦਲਿਆ ਹੈ, ਜਿਵੇਂ ਕਿ ਬਹੁਤ ਤੇਜ਼ੀ ਨਾਲ ਤਬਦੀਲ ਹੋ ਰਹੀ ਖ਼ਬਰਾਂ ਦੀ ਦੁਨੀਆਂ ਵਿੱਚ ਪ੍ਰੈਸ ਵਿੱਚ ਮੁਨਾਫ਼ਿਆਂ ਲਈ ਹੋੜ ਲੱਗੀ ਹੋਈ ਹੈ।

ਡਿਜੀਟਲ ਇਸ਼ਤਿਹਾਰਬਾਜ਼ੀ ਮਾਹਰ ਰੌਬ ਵੀਦਰਹੈੱਡ ਕਹਿੰਦੇ ਹਨ, "ਅਖ਼ਬਾਰਾਂ ਹਾਲੇ... ਬਾਕੀ ਲੇਖ ਲਿਖੋ:
ਖ਼ਬਰਾਂ ਬਾਰੇ ਜਾਣਨ ਦੀ ਦਿਲਚਸਪੀ ਨਾਲ ਇਸ 'ਤੇ ਸਰਸਰੀ ਨਜ਼ਰ ਮਾਰਦੇ ਹਨ।"

ਉਹ ਕਹਿੰਦੇ ਹਨ,"ਇਹ ਬਹੁਤ ਜ਼ਿਆਦਾ ਵਿਸ਼ਵੀ ਆਕਰਸ਼ਣ ਹੈ ਅਤੇ ਇਸ ਦੇ ਨਾਲ ਵਧੇਰੇ ਪੇਜ਼ ਵਿਊ ਹੁੰਦੇ ਹਨ ਅਤੇ ਵਧੇਰੇ ਇਸ਼ਤਿਹਾਰੀ ਆਮਦਨ।"

'ਡਗਮਗਾਇਆ ਸੰਤੁਲਨ?'

ਅਸਿਥਰਤਾ ਨੇ ਬ੍ਰਿਟਿਸ਼ ਸ਼ਾਹੀ ਪਰਿਵਾਰ ਦੇ ਪ੍ਰੈਸ ਨਾਲ ਸਬੰਧਾਂ ਨੂੰ ਸਿੱਧੇ ਤੌਰ 'ਤੇ ਪ੍ਰਭਾਵਿਤ ਕੀਤਾ ਹੈ। ਹੁਣ ਕੋਈ ਵੀ ਧਿਰ ਸੌਖਿਆਂ ਬਿਰਤਾਂਤ ਨੂੰ ਕਾਬੂ ਕਰਨ ਅਤੇ ਰਿਸ਼ਤੇ ਨੂੰ ਪ੍ਰਭਾਸ਼ਿਤ ਕਰਨ ਦੇ ਸਮਰੱਥ ਨਹੀਂ ਹੈ।

ਪ੍ਰਿੰਸ ਹੈਰੀ ਨੇ ਵਿਨਫ਼ਰੀ ਨੂੰ ਦੱਸਿਆ ਕਿ "ਯੂਕੇ ਦਾ ਟੈਬਲਾਇਡ ਮੀਡੀਆ ਪੱਖਪਾਤੀ ਹੈ ਅਤੇ ਇਸ ਨੇ ਕਾਬੂ ਅਤੇ ਡਰ ਦਾ ਜ਼ਹਿਰੀਲਾ ਵਾਤਾਵਰਣ ਉਸਾਰਿਆ ਹੈ।" ਇਸ ਦੇ ਨਾਲ ਹੀ ਉਨ੍ਹਾਂ ਨੇ ਕਿਹਾ, "ਮੈਂ ਇਸ ਗੱਲ ਤੋਂ ਚੰਗੀ ਤਰ੍ਹਾਂ ਵਾਕਫ਼ ਹਾਂ ਕਿ ਮੇਰਾ ਪਰਿਵਾਰ ਕਿੱਥੇ ਖੜਾ ਹੈ ਅਤੇ  ਉਹ ਟੈਬਲਾਇਡਜ਼ ਦੇ ਉਨ੍ਹਾਂ ਵੱਲ ਧਿਆਨ ਕਰਨ ਤੋਂ ਕਿੰਨੇ ਡਰੇ ਹੋਏ ਹਨ।"

ਮੇਘਨ ਨੇ ਇਸ ਵਿੱਚ ਜੋੜਿਆ ਕਿ ਸੋਸ਼ਲ ਮੀਡੀਆ ਨੇ ਪ੍ਰੈੱਸ ਨਾਲ ਸਬੰਧਾਂ ਨੂੰ ਇਸ ਤਰ੍ਹਾਂ ਬਣਾ ਦਿੱਤਾ ਹੈ ਜਿਵੇਂ "ਉਜੱਡ ਅਤੇ ਜੰਗਲੀ" ਬਣਾ ਦਿੱਤਾ ਹੈ ਅਤੇ ਉਨ੍ਹਾਂ ਕਿਹਾ ਕਿ ਸ਼ਾਹੀ ਪਰਿਵਾਰ ਦੀ ਮੀਡੀਆ ਕਾਰਵਾਈ ਉਨ੍ਹਾਂ ਅਤੇ ਉਨ੍ਹਾਂ ਦੇ ਪਤੀ ਬਾਰੇ ਝੂਠੀਆਂ ਕਹਾਣੀਆਂ ਤੋਂ ਬਚਾਉਣ ਵਿੱਚ ਨਾਕਾਮ ਰਹੀ ਹੈ।

ਡਿਊਕ ਅਤੇ ਡੱਚਸ ਦੇ ਹਾਲ ਹੀ ਵਿੱਚ ਆਏ ਬਿਆਨ ਪ੍ਰੈਸ ਦੇ ਕੁਝ ਪਹਿਲੂਆਂ ਦੇ ਖ਼ਿਲਾਫ਼ ਜਨਤਕ ਸ਼ਿਕਾਇਤਾਂ ਦੀ ਵੱਧ ਰਹੀ ਸੂਚੀ 'ਚ ਵਾਧਾ ਕਰਦੇ ਹਨ

ਇਸ ਦੇ ਜਵਾਬ ਵਿੱਚ ਸੁਸਾਇਟੀ ਆਫ਼ ਐਡੀਟਰਜ਼ ਨੇ ਕਿਹਾ ਕਿ ਮੀਡੀਆ ਪੱਖਪਾਤੀ ਨਹੀਂ ਹੈ ਅਤੇ ਅਮੀਰਾਂ ਅਤੇ ਤਾਕਤਵਰਾਂ ਨੂੰ ਜਵਾਬਦੇਹ ਬਣਾਉਂਦਾ ਹੈ। ਹਾਲਾਂਕਿ, ਅਲੋਚਨਾ ਤੋਂ ਬਾਅਦ ਇਸ ਨੇ ਬੁੱਧਵਾਰ ਨੂੰ ਇੱਕ ਹੋਰ ਬਿਆਨ ਜਾਰੀ ਕੀਤਾ ਜਿਸ ਵਿੱਚ ਇਸ ਦੇ ਪਹਿਲੇ ਬਿਆਨਾਂ ਬਾਰੇ ਕਿਹਾ ਕਿ "ਇਹ ਉਹ ਸਭ ਨਹੀਂ ਦਰਸਾਉਂਦੇ ਜਿੰਨਾ ਅਸੀਂ ਜਾਣਦੇ ਹਾਂ, ਕਿ ਮੀਡੀਆ ਵਿੱਚ ਵਿਭਿੰਨਤਾ ਅਤੇ ਸ਼ਮੂਲੀਅਤ ਵਧਾਉਣ ਲਈ ਬਹੁਤ ਜ਼ਿਆਦਾ ਕੰਮ ਕਰਨ ਦੀ ਲੋੜ ਹੈ।

ਡਿਊਕ ਅਤੇ ਡੱਚਸ ਦੇ ਹਾਲ ਹੀ ਵਿੱਚ ਆਏ ਬਿਆਨ ਪ੍ਰੈਸ ਦੇ ਕੁਝ ਪਹਿਲੂਆਂ ਦੇ ਖ਼ਿਲਾਫ਼ ਜਨਤਕ ਸ਼ਿਕਾਇਤਾਂ ਦੀ ਵੱਧ ਰਹੀ ਸੂਚੀ 'ਚ ਵਾਧਾ ਕਰਦੇ ਹਨ, ਉਨ੍ਹਾਂ ਵਿਚੋਂ ਸਾਰੇ ਹੀ ਸ਼ਾਹੀ ਮਹਿਲ ਦੇ ਬ੍ਰਿਟਿਸ਼ ਮੀਡੀਆ ਨਾਲ ਰਵਾਇਤੀ ਕੰਮਕਾਜੀ ਸਬੰਧਾਂ ਨੂੰ ਨਜ਼ਰਅੰਦਾਜ ਕਰਕੇ ਕੰਮ ਕਰਦੇ ਹਨ।

ਇਸ ਮਹੀਨੇ ਦੀ ਸ਼ੁਰੂਆਤ ਵਿੱਚ ਮੇਘਨ ਨੇ ਅਖ਼ਬਾਰ ਮੇਲ ਆਨ ਸੰਡੇ ਨਾਮ ਦੇ ਅਖ਼ਬਾਰ ਨੂੰ ਉਨ੍ਹਾਂ ਵਲੋਂ ਆਪਣੇ ਪਿਤਾ ਨੂੰ ਨਿੱਜੀ ਤੌਰ 'ਤੇ ਲਿਖੀਆਂ ਚਿੱਠੀਆਂ ਨੂੰ ਛਾਪਣ ਨੂੰ ਲੈ ਕੇ ਕਾਮਯਾਬੀ ਨਾਲ ਅਦਾਲਤ ਤੱਕ ਪਹੁੰਚ ਕੀਤੀ। ਅਤੇ ਉਨ੍ਹਾਂ ਨੇ ਕਾਪੀਰਾਈਟ ਦੀ ਉਲੰਘਣਾ ਦੇ ਦਾਅਵੇ ਤਹਿਤ "ਮੁਨਾਫ਼ਿਆਂ ਦੇ ਹਿਸਾਬ" ਬਾਰੇ ਪੁੱਛਿਆ, ਜਿਸ 'ਤੇ ਜੱਜ ਨੇ ਸਹਿਮਤੀ ਜਤਾਈ।

ਇਸ ਦਾ ਅਰਥ ਹੈ, ਰਵਾਇਤੀ ਨੁਕਸਾਨਾਂ ਤੋਂ ਇਲਾਵਾ ਅਖ਼ਬਾਰ ਨੂੰ ਉਨ੍ਹਾਂ ਨੂੰ ਇਹ ਚਿੱਠੀਆਂ ਪ੍ਰਕਾਸ਼ਤ ਕਰਨ ਬਦਲੇ ਹੋਈ ਆਮਦਨ ਦੇ ਹਿਸਾਬ ਨਾਲ ਨੁਕਸਾਨ ਦੀ ਭਰਪਾਈ ਵੀ ਕਰਨੀ ਪਵੇਗੀ। ਇਹ ਸ਼ਾਹੀ ਪਰਿਵਾਰ ਦੀ...